b'\n_START_ARTICLE_\nRajahaudan venesatama\n_START_PARAGRAPH_\nRajahaudan venesatama on Oulussa Rajahaudan kaupunginosassa sijaitseva veneilysatama. Satama sijaitsee noin kuuden kilometrin p\xc3\xa4\xc3\xa4ss\xc3\xa4 keskustasta pohjoiseen, Per\xc3\xa4meren sivulahdesta Kuivasmerest\xc3\xa4 it\xc3\xa4\xc3\xa4n pist\xc3\xa4v\xc3\xa4ll\xc3\xa4 Rajahaudan lahdella, Letonniemen suojelualueen kaakkoispuolella. _NEWLINE_Satamassa on  253 venepaikkaa, nosto- ja huoltolaituri sek\xc3\xa4 veneluiska. Satama on venepaikkojen m\xc3\xa4\xc3\xa4r\xc3\xa4ll\xc3\xa4 mitattuna Pateniemen suuralueen suurin venesatama. Venesataman pohjoispuolella sijaitsee my\xc3\xb6s Rajahaudan yleinen uimaranta. Satamaan johtaa nimellissyvyydelt\xc3\xa4\xc3\xa4n 1,8\xc2\xa0metrin syvyiseksi luodattu viitoitettu venev\xc3\xa4yl\xc3\xa4.'